**Synopsis**

# Mitä tehdään?

Aikeenamme on suunnitella Web-palvelujen määrittely ja suunnittelu-kurssin harjoitustyönä web-palvelu Platz. Platzin on määränä toimia palvelujen ostamiseen, vaihtamiseen tai myymiseen käytettävänä sivustona. Sivustolla voi siis esimerkiksi myydä ikkunanpesua tai ostaa talvirenkaiden vaihdon. Platzista pyritään tekemään nopea ja yksinkertainen palvelu.

# Kenelle tehdään?

Yksittäistä kohderyhmää palvelulla ei ole, sillä lähes kuka tahansa pystyy lisäämään oman ilmoituksensa palveluun. Käyttäjän kuuluisi kuitenkin olla täysi-ikäinen ja sitoutua palvelun esittämiin ehtoihin. Tavoitteena palvelulla on tarjota ihmisille mahdollisuus auttaa muita ihmisiä osaamillaan taidoillaan tai saada apua asiassa mikä on välttämätön tehdä, mutta ei itse omaa taitoja suorittaa tätä tehtävää. Esimerkkinä Pirkko 54v on todella hyvä leipomaan mustikkapiirakkaa ja pesemään ikkunoita, mutta ei osaa vaihtaa autoonsa talvirenkaita. Jorma 22v taas osaa vaihtaa renkaat autoon, mutta on järkyttävän huono leipomaan ja siivoamaan, mutta hänen tekisi kyllä mieli herkkuja jatkuvasti. He löytävät toistensa ilmoitukset Platzista ja sopivat, että jos Pirkko ajaa Jorman luokse renkaiden ja mustikkapiirakan kanssa pesemään Jorman ikkunat, Jorma vaihtaa Pirkolle talvirenkaat.

# Mitä sovellus pitää sisällään?

Platz toimii tietokannan avulla, ja ilmoitukset tulevat kaikille näkyviin vasta moderaattorin hyväksyttyä ilmoituksen mikäli se on palveluehtojen mukainen. Ilmoitukset tulevat olemaan selkeät ja eri kategoriat ja palvelut helposti haettavana/etsittävänä käyttäjälle. Asiakkaan täytyy luoda käyttäjä / olla kirjautuneena sisään lisätäkseen ilmoituksen palveluun.