

Platz-projekti

Vaatimusmäärittely

Versio 0.91

Lauri Girsén

Laura Huotari

Noora Jokinen

Marja Jämbeck

Juuso Kyyrä

Sisällysluettelo

[1 Johdanto 3](#_Toc495597090)

[2 Yleiskuvaus 3](#_Toc495597091)

[3 Toiminnot 4](#_Toc495597092)

[3.1 Päänäkymä 4](#_Toc495597093)

[3.2 Rekisteröityminen 4](#_Toc495597094)

[3.3 Sisäänkirjautuminen 4](#_Toc495597095)

[3.4 Uloskirjautuminen 5](#_Toc495597096)

[3.5 Käyttäjän profiili 5](#_Toc495597097)

[3.6 Ilmoitusten selaaminen 5](#_Toc495597098)

[3.7 Ilmoituksen luominen 5](#_Toc495597099)

[3.7.1 Sisäänkirjautunut käyttäjä 6](#_Toc495597100)

[3.7.2 Rekisteröitymätön käyttäjä 6](#_Toc495597101)

[3.8 Yhteydenotto ilmoituksen lisääjään 6](#_Toc495597102)

[3.9 Yhteys ylläpitoon 6](#_Toc495597103)

[3.10 Ilmoituksen poistaminen 7](#_Toc495597104)

[3.11 Haku-toiminto 7](#_Toc495597105)

[4 Käyttöliittymä ja käytettävyys 7](#_Toc495597106)

[4.1 Etusivu 7](#_Toc495597107)

[4.2 Ilmoitukset 8](#_Toc495597108)

[4.3 Ilmoituksentekolomake 8](#_Toc495597109)

[4.4 Ilmiantolomake 8](#_Toc495597110)

[5 Ylläpito 9](#_Toc495597111)

[6 Turvallisuus 9](#_Toc495597112)

Versionhallinta

|  |  |  |  |
| --- | --- | --- | --- |
| Versionumero | Päivämäärä | Tekijä | Tehdyt muutokset |
| Versio 0.1 | 9.9.2017 | Noora | vaatimusmäärittelyn rautalankamalli |
| Versio 0.2 | 12.9.2017 | Laura | Vaatimusmäärittelyn sisältö |
| Versio 0.3 | 19.9.2017 | Noora, Laura ja Late | Toimintojen määrittely |
| Versio 0.4 | 26.9.2017 | Noora, Laura ja Late | Lisää toimintojen määrittelyä |
| Versio 0.7 | 2.10.2017 | Noora, Laura ja Late | Toimintojen tarkempaa määrittelyä, yleistä dokumentoinnin siistimistä ja tarkempia kuvauksia käytettävyydestä |
| Versio 0.9 | 3.10.2017 | Noora ja Late | Viimeisiä korjauksia |
| Versio 0.91 | 12.10.2017 | Laura | Korjauksia |

# Johdanto

Ryhmä Platziin kuuluu viisi mediatekniikan opiskelijaa. Projektissa määritellään ja suunnitellaan web-palvelu, jossa voi myydä, ostaa ja vaihtaa erinäisiä palveluita, esimerkiksi ikkunanpesua. Suunnittelu toteutetaan syksyllä 2017 ja varsinainen palvelu tehdään keväällä 2018 web-projekti 2 -kurssilla. Ryhmän jäsenet ovat ~~Lauri~~ Late Girsén, Laura Huotari, Noora Jokinen, Marja Jämbeck ja Juuso Kyyrä.

# Yleiskuvaus

Platz on web-palvelu, jossa voidaan myydä, ostaa ja vaihtaa palveluja. Kuka tahansa voi katsella ilmoituksia, mutta ilmoituksen laittamiseen vaaditaan sisäänkirjautuminen. Rekisteröitynyt käyttäjä voi lisätä, muokata ja poistaa omia ilmoituksiaan. Kun uusi käyttäjä rekisteröityy palveluun, hänen tulee hyväksyä käyttöehdot, jotka pätevät sovelluksen käyttöön ja joita tulee noudattaa. Kun käyttäjä lisää ilmoituksen, moderointi tarkistaa ilmoituksen, ennen kuin se julkaistaan sivustolle, jotta sivustolle ei tule asiattomia ilmoituksia.

Palvelun kohderyhmään kuuluvat palvelun esittämiin ehtoihin sitoutuneet henkilöt, jotka ovat täysi-ikäisiä. Kaikki palveluita mahdollisesti tarvitsevat voivat käyttää palvelua, ja sen tavoitteena on tarjota ihmisille mahdollisuus auttaa muita ihmisiä osaamillaan taidoillaan tai saada apua asiassa, jota ei itse osaa tai pysty tekemään.

# Toiminnot

Kuka tahansa voi selailla muiden ilmoituksia oston, vaihdon tai myynnin mukaan. Palveluun tulee rekisteröityä jättääkseen ilmoituksia ja rekisteröityessä tulee hyväksyä palvelun ehdot.

## Päänäkymä

Kun käyttäjä saapuu sivulle, näkee hän automaattisesti uusimmat ilmoitukset ja pystyy suodattamaan sekä lajittelemaan niitä sivun vasemmassa reunassa sijaitsevilla painikkeilla. Vasemmassa reunassa sijaitsee myös haku-toiminto (kts 3.10) ja sivun oikeassa yläreunassa on linkki sisäänkirjautumiseen ja rekisteröitymiseen, sekä linkki ilmoituksen luomiseen (kts. 3.6). Sivun alareunassa on yhteystiedot (kts. 3.8).

Tarkempi kuvaus etusivusta kohdassa 4.1.

## Rekisteröityminen

Yläpalkissa sijaitsee Luo tunnus –painike, josta avautuu tunnuksenluomislomake sivun päälle. Tähän käyttäjä täyttää omat tiedot, sekä hyväksyy käyttöehdot. Pakollisia tietoja ovat käyttäjänimi, salasana, salasanan vahvistus, sähköposti ja kaupunki. Nämä tiedot täytettyään käyttäjän tulee hyväksyä käyttöehdot, jotta Luo tili –painike tulee aktiiviseksi. Järjestelmä kirjaa käyttäjän automaattisesti sisään ja lähettää varmistusviestin käyttäjän sähköpostiin.

## Sisäänkirjautuminen

Yläpalkin oikeassa reunassa on kaksi kenttää, joihin käyttäjän tulee kirjoittaa käyttäjänimi sekä salasana kirjautuakseen sisään palveluun. Kenttien alapuolella on Unohditko tunnuksesi –painike, josta painamalla käyttäjälle aukeaa tunnustenpalautuslomake, johon käyttäjän tulee syöttää sähköpostiosoitteensa ja varmistaa se, jonka jälkeen painaa Palaute tunnukset –painiketta, jolloin käyttäjälle lähetetään sähköpostiin hänen käyttäjätunnuksensa ja salasanansa.

## Uloskirjautuminen

Kun käyttäjä on kirjautuneena tilillensä, sivun oikeassa yläpalkissa näkyy Kirjaudu ulos –painike, jota painamalla käyttäjä pystyy kirjautumaan ulos tililtään.

## Käyttäjän profiili

Kun käyttäjä on kirjautuneena sisään, yläpalkkiin ilmestyy Profiili-painike. Sitä painamalla käyttäjälle avautuu ikkuna, jossa on käyttäjän omat tiedot ja ilmoitukset eri välilehdissä. Omat tiedot –välilehdessä käyttäjä voi muokata antamiaan tietoja ja poistaa profiilinsa. Ilmoitukset-välilehdessä käyttäjä voi muokata ja poistaa omia ilmoituksia.

## Ilmoitusten selaaminen

Käyttäjä voi selata ilmoituksia kirjautumatta tai rekisteröitymättä järjestelmään. Käyttäjä pystyy lajittelemaan ilmoituksia eri tyyppien mukaan (kts. 4.1) sekä hakemaan ilmoituksia omilla hakusanoilla (kts. 3.10). Sivu lataa kerrallaan kymmenen ilmoitusta, kun sivua vierittää alaspäin riittävästi, sivu lataa seuraavat kymmenen ilmoitusta.

Ilmoituksista näkyy aluksi ainoastaan otsikko ja tarkentava nimike ilmoituksen laadusta (ostetaan/myydään/vaihdetaan). Kun käyttäjä klikkaa ilmoitusta, ilmoitus laajenee (kts. 4.2) ja näyttää kaikki ilmoituksen tekijän asettamat tiedot (kts 3.6).

## Ilmoituksen luominen

Sivun yläreunan navigaatiopalkissa on Tee Ilmoitus-painike.

**Ilmoituksentekolomake** on ikkuna, joka aukeaa sivun päälle. Siihen käyttäjä täydentää ilmoitusta koskevat tiedot eli otsikon, ilmoituksen tyypin, tiedot ilmoituksesta, tunnisteet (tagit) sekä mahdolliset yhteystiedot (s-posti, puhelinnumero, osoite). Yläkulmassa on raksi, josta poistutaan **ilmoituksentekolomakkeesta.** Alareunassa on Lähetä ilmoitus –painike, joka vie ilmoituksen eteenpäin (kts. 4.3).

### Sisäänkirjautunut käyttäjä

Kun käyttäjä on jo aiemmin luonut tunnukset ja on kirjautuneena sisään, Tee ilmoitus –painiketta klikattaessa samalle sivulle aukeaa **ilmoituksentekolomake**, johon käyttäjä täyttää ilmoituksen tiedot.

### Rekisteröitymätön käyttäjä

Jos käyttäjällä ei ole tunnuksia ja hän klikkaa Tee ilmoitus –painiketta, aukeaa **ilmoituksentekolomakkeen** sijaan Luo tili –ikkuna, jossa käyttäjän tulee joko kirjautua sisään tai rekisteröityä käyttäjäksi. Kun käyttäjä on luonut tunnukset, avautuu **ilmoituksentekolomake.**

## Yhteydenotto ilmoituksen lisääjään

Kun käyttäjä löytää mieleisen ilmoituksen, hän voi ottaa yhteyttä ilmoituksen tekijään ilmoitukseen liitettyjen yhteystietojen avulla. Ilmoitukseen liitetään automaattisesti ilmoituksen tekijän sähköpostiosoite, siltä varalta, että tekijä unohtaa tai ei halua liittää puhelinnumeroa tai osoitettaan.

## Yhteys ylläpitoon

Sivun alareunssa on koko ruudun levyinen palkki, josta löytyy linkki Platzin palautelomakkeeseen. Lomake aukeaa sivun päälle ja siihen tulee täyttää otsikko ja vapaa muotoinen teksti, sekä oma sähköpostiosoite.

Jokaisessa ilmoituksessa on Ilmianna-painike, josta käyttäjä voi lähettää ilmoituksen vilpillisestä palveluilmoituksesta. Painikkeesta aukeaa **ilmiantolomake**, johon käyttäjä valitsee drop down –valikosta minkälainen rike on kyseessä (kts. 4.4).

## Ilmoituksen poistaminen

Käyttäjä voi itse poistaa ja muokata omia ilmoituksiaan, mutta myös moderointi pystyy poistamaan esimerkiksi vanhoja tai vilpillisiä ilmoituksia.

## Haku-toiminto

Sivun vasemmassa reunassa on hakukenttä, jonka avulla käyttäjä voi suodattaa ilmoituksia. Käyttäjän kirjoittaessa hakukenttään ilmoituksenselausaluelle päivittyy automaattisesti käyttäjän hakuehtojen mukaista sisältöä.

# Käyttöliittymä ja käytettävyys

## Etusivu

Palvelun etusivu on järjestetty siten, että käyttäjä näkee nopeasti kaikki sivun olennaisimmat osat yhdellä silmäyksellä nopeasti. Sivun oikealla puolella on ilmoitukset (alustavasti päivämäärän mukaan lajiteltuna) listassa joka on noin puoli ruutua leveä, jota käyttäjä voi rullata alas. Listaan latautuu kerrallaan 10 ilmoitusta, ja käyttäjän rullatessa tarpeeksi alas sivu lataa seuraavat 10.

Sivun oikeassa ylälaidassa sijaitsee noin puoli ruutua leveä navigaatiopalkki, josta löytyy sisäänkirjautumismahdollisuus (kts. 3.3) sekä myös mahdollisuudet ilmoituksen tekoon (kts. 3.6). Palkki pysyy aina kiinnitettynä sivun ylälaitaan, vaikka käyttäjä rullaisi ilmoituksia alas.

Sivun vasemmassa laidassa on kiinni kolme pientä painiketta: osto, myynti ja vaihto. Näitä klikkaamalla ilmoutustenselausalueeseen tulee näkyviin ainoastaan käyttäjän painaman painikkeen tyyppisiä ilmoituksia. Kun painiketta painaa, se muuttuu tummemmaksi, jotta käyttäjä näkisi minkä vaihtoehdon hän on valinnut. Näiden alapuolella on vielä samankokoinen pieni palkki, jossa on hakukenttä (kts. 3.10). Kaikki nämä neljä kohtaa pysyvät kiinnitettynä sivun vasempaan laitaan, vaikka käyttäjä rullaisi ilmoituksia alas.

Sivun alalaidassa sijaitsee koko ruudun levyinen palkki, jossa lukee Platzin yhteystiedot (kts. 3.8).

## Ilmoitukset

Ilmoitukset ovat listassa ilmoituksenselausalueessa näkymän oikealla puolella. Ilmoituksista on näkyvissä aluksi ainoastaan tämän otsikko, päivämäärä sekä ilmoituksen tyyppi (osto/vaihto/myynti.) Kun käyttäjä painaa ilmoitusta, sen alle kasvaa alue jossa lukee kaikki ilmoituksen tekijän asettamat tiedot. Kun ilmoitus on vielä kiinni (ei laajennettuna), näkyy ilmoituksen oikeassa laidassa kuva alaspäin osoittavasta nuolesta. Kun ilmoitus on avattuna, nuoli muuttuu ylöspäin osoittavaksi. Tätä nuolta painamalla ilmoitus pienenee takaisin alkuperäiseen tilaan.

## Ilmoituksentekolomake

Ilmoituksentekolomake aukeaa sivun päälle sivun yläreunasta löytyvää Tee ilmoitus -painiketta painamalla. Lomake tulee samaan kohtaan, jossa ilmoitukset näkyvät (kts. 4.2). Navigaatiopalkki sivun yläreunassa on käytössä myös ilmoitusta tehdessä.

Ilmoituksentekolomakkeessa on täydennettäviä kenttiä: otsikko, ilmoituksen tyyppi (myynti/osto/vaihto) alas veto-valikkona, ilmoituksen tiedot (pitkä teksti joka kuvaa ilmoitusta), tunnisteet eli tagit sekä yhteystiedot. Lomakkeen alareunasta löytyy Lähetä ilmoitus -painike, jolla ilmoitus lähetetään Platzin moderointiin tarkastettavaksi, ja oikeasta yläkulmasta raksi, jonka avulla ilmoituksentekolomakkeen saa pois näytöstä.

## Ilmiantolomake

Ilmiantolomake aukeaa, kun käyttäjä painaa Ilmianna-painiketta joka löytyy jokaisesta ilmoituksesta. Lomake on saman kokoinen ja aukeaa samaan kohtaan, jossa ilmoitukset näkyvät. Käyttäjä valitsee drop down –valikosta minkälainen rike on kyseessä. Vaihtoehtoina on laiton, sopimaton, vilpillinen ja muu syy. Valikon alla on vapaaehtoinen lisätietoa-kenttä,johon ilmiannon tekijä voi halutessaan kertoa tarkentavaa tietoa valituksesta.

# Ylläpito

Sivustoa ylläpitää Platzin perustajatiimi. Ylläpito toimii ylläpitotunnuksilla, joilla voi kirjautua sisään. Kun on kirjautuneena ylläpitotunnuksilla, voi järjestelmässä hallinnoida ilmoituksia sekä käyttäjiä. Ylläpidolla on oikeus poistaa ilmoituksia, jos ilmoituksesta on tehty ilmianto tai se huomataan muuten sopimattomaksi. Ylläpitohenkilö voi myös poistaa sopimattomia ilmoituksia tekevän käyttäjän kokonaan.

# Turvallisuus

Ilmoituksia voi selailla kuka tahansa. Ilmoituksen jättämiseen vaaditaan kuitenkin rekisteröityminen, jotta ilmoituksen jättäjä on tietoinen palvelun ehdoista. Ennen kuin ilmoitukset tulevat kaikille näkyviin, moderointi hyväksyy ilmoituksen, mikäli se on palveluehtojen mukainen.

Platz ei ole vastuussa ihmisten rahoista tai palvelun laadusta. Jos palvelun tarjoaja käyttäytyy vilpillisesti palvelun ostajaa kohtaan, voidaan vilpillinen ilmoitus poistaa tai käyttäjä estää.